বৰপেটা জিলাৰ হাউলী চহৰত আজি এ টি এমৰ ভিতৰত সোমাই আনৰ এ টি এম কাৰ্ড কৌশলেৰে সৰকাবলৈ চেষ্টা কৰা প্ৰবঞ্চক দলৰ এজন সদস্য ৰাইজৰ হাতত ধৰা পৰে। ধৃত প্ৰৱঞ্চকজনৰ ঘৰ হৈছে হাৰিয়ানাত।
প্ৰাপ্ত তথ্য মতে হাউলী চহৰৰ বজাৰৰ ভিতৰত থকা ষ্টেট বেংক অব ইণ্ডিয়াৰ এ টি এমৰ পৰা চহৰৰে কেইজনমান লোকে টকা উলিয়াবলৈ সোমাইছিল। এই লোকসকলৰ মাজতে সোমাই উক্ত প্ৰৱঞ্চকজনে এজন লোকৰ এ টি এম কাৰ্ডখন কৌশলেৰে সৰকাবলৈ চেষ্টা কৰিছিল।
হিন্দীভাষী যুৱকজনৰ আচৰণত সন্দেহ ওপজাত এ টি এমটোৰ ভিতৰত থকা লোকসকলে লগে লগে তেওঁক আটক কৰি সোধপোচ চলাই পিছত হাউলী আৰক্ষীক গটাই দিয়ে।
আৰক্ষীৰ জেৰাত আটকাধীন যুৱকজনে হাৰিয়ানৰ মেৱাট জিলাৰ হাকাম আলী বুলি স্বীকাৰোক্তি দিয়ে। আনহাতে, আৰক্ষীয়ে যুৱকজনৰ কবলৰ পৰা অন্য লোকৰ তিনিখনকৈ এ টি এম কাৰ্ড আৰু নগদ ৩৮ হাজাৰ টকা উদ্ধাৰ কৰে।
তদুপৰি আৰক্ষীয়ে প্ৰৱঞ্চক দলটোৱে ব্যৱহাৰ কৰা এইছ আৰ-২৮-এইছ-২১৩৮ নম্বৰৰ এখন মাৰুতি ছুইফট গাড়ীও জব্দ কৰে। অৱশ্যে প্ৰৱঞ্চকৰ দলটোৰ বাকী সদস্যসকল পলাই যাবলৈ সক্ষম হয় বুলি আৰক্ষীয়ে জানিবলৈ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
